b"\n_START_ARTICLE_\nPrekletstvo dru\xc5\xbeine Bell\n_START_SECTION_\nVsebina\n_START_PARAGRAPH_\nFilm se za\xc4\x8dne v sedanjem \xc4\x8dasu s prestra\xc5\xa1enim dekletom, ki be\xc5\xbei skozi gozd v svojo hi\xc5\xa1o pred nevidno gro\xc5\xbenjo. Zbudi se v krikih in njena mama ji pove, da so bile to le sanje, in da ta teden odide k o\xc4\x8detu. Najde staro polomljeno lutko in vpra\xc5\xa1a h\xc4\x8der kje jo je dobila. Ko dekle odgovori, da na podstre\xc5\xa1ju, se mama odlo\xc4\x8di da na podstre\xc5\xa1je ne sme ve\xc4\x8d._NEWLINE_Mati gre do svoje pisalne mize in najde pismo iz 19. stoletja, ki ga bi naj napisal njen prednik._NEWLINE_Film nato prika\xc5\xbee kako dekle in fant te\xc4\x8deta po gozdu, oble\xc4\x8dena v obla\xc4\x8dila iz za\xc4\x8detka 19. stoletja in zgodba za\xc4\x8dne govoriti o Bellovi \xc4\x8darovnici._NEWLINE_John Bell je pripeljan pred cerkveni zbor, kjer je spoznan za krivega zaradi kraje zemlje neke \xc5\xbeenske. Ampak cerkev ga kaznuje le z izgubo dobrega imena. Prizadeta Kate Batts pa je v vasi znana po \xc4\x8darovni\xc5\xa1tvu._NEWLINE_Za\xc4\x8dnejo se dogajati \xc4\x8dudne stvari in John je prepri\xc4\x8dan, da jih je Battsova preklela. Johnovo h\xc4\x8derko Betsy za\xc4\x8dne nadlegovati neka tuja prisotnost. Tako zaspi v \xc5\xa1oli, in ko se zbudi se grdo obna\xc5\xa1a do ostalih. Njen mlad u\xc4\x8ditelj Richard Powell opazi spremembe v njenem obna\xc5\xa1anju. Bellovi mu povejo o \xc4\x8dudnih stvareh, ki se dogajajo in se bojijo, da so ta dogajanja nadnaravnega izvora. Powell jim zagotovi, da se kaj takega ne more dogajati ker duhovi ne obstajajo. Kasneje se izka\xc5\xbee, da je Richard zaljubljen v Betsy._NEWLINE_Richard tako ostane pri Bellovih, da bi la\xc5\xbeje razumel kaj se dogaja z Betsy. Ko vidi, kako neka nevidna sila dr\xc5\xbei Betsy v zrak za lase, spozna da se je motil glede duhov._NEWLINE_Betsy duh spolno zlorabi, John pa za\xc4\x8dne izgubljati razum in videvati duhove. Odide celo k Battsovi in jo prosi naj ga ubije, vendar ga ona zavrne saj si je prekletstvo nakopal sam. John nato sku\xc5\xa1a narediti samomor vendar neuspe\xc5\xa1no._NEWLINE_Betsy za\xc4\x8dne sumiti, da se napadi na njo dogajajo zaradi tega, ker jo je o\xc4\x8de spolno zlorabljal. To potrdi tudi mama, ki je to zlorabo tudi videla. Betsy zastrupi svojega na posteljo prikovanega o\xc4\x8deta pred o\xc4\x8dmi svoje mame. Kasneje poka\xc5\xbee Betsy pred Johnovim grobom in pripovedovalec pove, da je nikoli ve\xc4\x8d niso nadlegovali duhovi._NEWLINE_Zgodba se nadaljuje v dana\xc5\xa1njem \xc4\x8dasu, kjer mama prebere pismo. Do nje pride h\xc4\x8derka in ji pove, da je pri\xc5\xa1el po njo o\xc4\x8de za vikend. Ko h\xc4\x8derka vstopi v avto, se mami prika\xc5\xbee Betsyina podoba in zakri\xc4\x8di ''pomagaj ji!''. Mama ugotovi, da je nekaj narobe v odnosu s h\xc4\x8derko in biv\xc5\xa1im mo\xc5\xbeem._NEWLINE_Ste\xc4\x8de ven in v avtu opazi zaskrbljen obraz svoje h\xc4\x8derke, medtem ko avto odpelje stran. O\xc4\x8ditno je, da njen biv\xc5\xa1i mo\xc5\xbe h\xc4\x8derko spolno zlorablja. Mama ste\xc4\x8de za avtom in film se kon\xc4\x8da."